ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
വനിതകളുടെ ബോക്സിംഗിൽ സ്വർണമെഡൽ നേടിയ നിഖത് സറീനെ പ്രധാനമന്ത്രി അഭിനന്ദിച്ചു
കോമൺവെൽത്ത് ഗെയിംസിൽ വനിതകളുടെ 50 കിലോഗ്രാം ബോക്സിംഗിൽ സ്വർണമെഡൽ നേടിയ നിഖത് സറീനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"നിഖാത് സരീൻ ഇന്ത്യയുടെ അഭിമാനമാണ്. സ്വന്തം കഴിവുകൾ കൊണ്ട് പ്രശംസിക്കപ്പെടുന്ന ഒരു ലോകോത്തര അത്ലറ്റാണ് അവർ . കോമൺവെൽത്ത് ഗെയിംസിൽ സ്വർണ്ണ മെഡൽ നേടിയതിൽ ഞാൻ അവരെ അഭിനന്ദിക്കുന്നു. വിവിധ ടൂർണമെന്റുകളിൽ മികവ് പുലർത്തിയ അവർ മികച്ച സ്ഥിരത കാട്ടി. അവരുടെ ഭാവി ഉദ്യമങ്ങൾക്ക് ആശംസകൾ."
--ND--
(Nikhat Zareen is India’s pride. She is a world class athlete who is admired for her skills. I congratulate her on winning a Gold medal at the CWG. Excelling in various tournaments, she has shown great consistency. Best wishes for her future endeavours. #Cheer4India @nikhat_zareen pic.twitter.com/Wi6zRp26nU
— Narendra Modi  August 7, 2022
ആരോഗ്യ, കുടുംബക്ഷേമ മന്ത്രാലയം
രാജ്യത്തെ പ്രതിദിന പുതിയ കേസുകൾ 1.65 ലക്ഷമായി കുറഞ്ഞു
ന്യൂ ഡൽഹി, മെയ് 30, 2021
രാജ്യത്തെ സജീവ കേസുകളുടെ എണ്ണം ഇന്ന് 21,14,508 ആയി കുറഞ്ഞു. സജീവ കേസുകൾ തുടർച്ചയായി കുറയുന്ന പ്രവണത തുടരുന്നു. ചികിത്സയിൽ കഴിയുന്നവരുടെ എണ്ണത്തിൽ കഴിഞ്ഞ 24 മണിക്കൂറിനിടെ 1,14,216-ന്റെ കുറവാണ് രേഖപ്പെടുത്തിയത്. സജീവ കേസുകൾ ഇപ്പോൾ രാജ്യത്തെ മൊത്തം പോസിറ്റീവ് കേസുകളുടെ 7.58% മാത്രമാണ്.
കഴിഞ്ഞ മൂന്ന് ദിവസങ്ങളിൽ തുടർച്ചയായി പ്രതിദിന കേസുകളുടെ എണ്ണം രണ്ട് ലക്ഷത്തിൽ താഴെയാണ്. കഴിഞ്ഞ 24 മണിക്കൂറിനുള്ളിൽ 1,65,553 പേർക്കാണ് പുതുതായി കോവിഡ് സ്ഥിരീകരിച്ചത്.
തുടർച്ചയായി 17-ആം ദിവസവും രാജ്യത്ത് പ്രതിദിന രോഗമുക്തി നേടിയവരുടെ എണ്ണം പ്രതിദിന പുതിയ കേസുകളെക്കാൾ കൂടുതലാണ്. കഴിഞ്ഞ 24 മണിക്കൂറിൽ 2,76,309 പേർ രോഗ മുക്തരായി - പുതിയ കേസുകളെക്കാൾ 1,10,756 കൂടുതൽ പേർ രോഗമുക്തി നേടി.
ഇതുവരെ 2,54,54,320 പേരാണ് കോവിഡിൽ നിന്നും മുക്തി നേടിയത്. മൊത്തം രോഗമുക്തി നിരക്ക് 91.25 ശതമാനമാണ്.
കഴിഞ്ഞ 24 മണിക്കൂറിൽ 20,63,839 കോവിഡ് പരിശോധനകളാണ് നടന്നത്. ഇതുവരെ 34.31 കോടി പരിശോധനകൾ നടന്നിട്ടുണ്ട്. പ്രതിദിന പോസിറ്റിവിറ്റി നിരക്ക് 8.02% ആണ്. പ്രതിവാര പോസിറ്റിവിറ്റി നിരക്ക് 9.36% ആയി കുറഞ്ഞിട്ടുണ്ട്.
ദേശീയതല പ്രതിരോധകുത്തിവെപ്പ് യജ്ഞത്തിന്റെ ഭാഗമായി 21.20 കോടിയിൽ അധികം വാക്സിൻ ഡോസുകൾ ഇതുവരെ വിതരണം ചെയ്തു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 30,07,831 സെഷനുകളിലായി 21,20,66,614 വാക്സിൻ ഡോസ് വിതരണം ചെയ്തു. കഴിഞ്ഞ 24 മണിക്കൂറിൽ 30.35 ലക്ഷത്തിൽ  അധികം വാക്സിൻ ഡോസുകൾ നൽകി കഴിഞ്ഞു.
RRTN
(Visitor Counter : 169
ആരോഗ്യ, കുടുംബക്ഷേമ മന്ത്രാലയം
രാജ്യത്ത് രോഗമുക്തി നിരക്ക് മെച്ചപ്പെടുന്നത് തുടരുന്നു; നിലവിൽ രോഗമുക്തി നിരക്ക് 61.53 ശതമാനം
ന്യൂഡൽഹി, ജൂലൈ 08, 2020
രാജ്യത്ത് രോഗമുക്തി നിരക്ക് മെച്ചപ്പെടുന്നത് തുടരുന്നു. നിലവിൽ രോഗമുക്തി നിരക്ക് 61.53 ശതമാനമാണ്. കഴിഞ്ഞ 24 മണിക്കൂറിനിടെ 16,883 പേരാണ് രാജ്യത്ത് കോവിഡ്-19 ഇൽ നിന്ന് രോഗമുക്തി നേടിയത്. ഇന്നത്തെ കണക്കനുസരിച്ച് ആകെ രോഗമുക്തര് 4,56,830 ആണ്.
കൂടുതൽ പേർക്ക് രോഗം ഭേദമായതു മൂലം രാജ്യത്തെ കോവിഡ് മുക്തരുടെ എണ്ണം ചികിത്സയിലുള്ളവരേക്കാള് 1,91,886 അധികമായി. നിലവില് 2,64,944 പേരാണ് ചികിത്സയിലുള്ളത്.
'ടെസ്റ്റ്, ട്രെയ്സ്, ട്രീറ്റ്' നയത്തിന്റെ ഭാഗമായി പരിശോധനകളുടെ വേഗത ദിനംപ്രതി വര്ധിക്കുകയാണ്. കഴിഞ്ഞ 24 മണിക്കൂറിനിടെ രാജ്യത്ത് 2,62,679 സാമ്പിളുകളാണ് പരിശോധിച്ചത്. ഇതിൽ 53,000 സാമ്പിളുകൾ സ്വകാര്യ ലാബുകളിലാണ് പരിശോധിച്ചത്. രാജ്യത്ത് ആകെ പരിശോധിച്ച സാമ്പിളുകളുടെ എണ്ണം 1,04,73,771 ആയി.
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി രാജ്യത്തെ ലാബുകളുടെ എണ്ണം 1119 ആയി വര്ധിപ്പിച്ചു. ഗവണ്മെന്റ് ലാബുകളുടെ എണ്ണം 795 ഉം സ്വകാര്യ ലാബുകളുടെ എണ്ണം 324 ഉം ആണ്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ്-19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva-യില് ബന്ധപ്പെടുക.
(കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 1123978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
പ്രധാനമന്ത്രിയുടെ ഓഫീസ്
ദേശീയ കായിക ദിനത്തിൽ പ്രധാനമന്ത്രിയുടെ ആശംസ; മേജർ ധ്യാൻചന്ദിന്റെ ജന്മവാർഷികത്തിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു
ദേശീയ കായിക ദിനത്തിൽ കായിക താരങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഇതിഹാസ ഇന്ത്യൻ ഹോക്കി താരം മേജർ ധ്യാൻ ചന്ദിന്റെ ജന്മദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ദേശീയ കായിക ദിനത്തിൽ ആശംസകളും മേജർ ധ്യാൻചന്ദ് ജിക്ക് അദ്ദേഹത്തിന്റെ ജന്മദിനത്തിൽ ആദരാഞ്ജലികളും നേരുന്നു. ഇക്കഴിഞ്ഞ വർഷങ്ങൾ കായികരംഗത്തിന് മികച്ചവയായിരുന്നു. ഈ പ്രവണത തുടരട്ടെ. സ്പോർട്സിന് ഇന്ത്യയിലുടനീളം പ്രചാരം ലഭിക്കട്ടെ."
കൃഷി മന്ത്രാലയം
2020 മാർച്ച് - ജൂൺ കാലയളവിലെ കാർഷികോല്പന്ന കയറ്റുമതിയിൽ മുൻവർഷത്തെ അപേക്ഷിച്ച് 23.24% വർധന
, കഴിഞ്ഞ വർഷത്തെ ഇതേ കാലയളവിനെ അപേക്ഷിച്ച്  23.24% വർദ്ധിച്ചു.
കാർഷികമേഖലയിൽ നിന്നുള്ള മൊത്ത ആഭ്യന്തര ഉത്പാദനത്തിന് കാർഷിക ഉൽപന്നങ്ങളുടെ കയറ്റുമതി നൽകിയ സംഭാവനയിലും പുരോഗതി ഉണ്ടായിട്ടുണ്ട്. 2017 - 18 കാലയളവിൽ 9.4% ആയിരുന്നത്, 2018-19 ആയതോടെ 9.9% ആയി ഉയർന്നു. കാർഷിക മേഖലയിലെ മൊത്ത ആഭ്യന്തര ഉത്പാദനത്തിൽ കാർഷികോൽപ്പന്നങ്ങളുടെ ഇറക്കുമതിക്കുള്ള പങ്കിൽ ഗണ്യമായ കുറവും രേഖപ്പെടുത്തി. 5.7%ൽ നിന്നും 4.9%ആയാണ് ഇത് കുറഞ്ഞത്. മറ്റു രാജ്യങ്ങളിലെ കാർഷിക ഉല്പന്നങ്ങളെ ആശ്രയിക്കുന്നതിൽ വന്ന കുറവും, തദ്ദേശീയ കാർഷികോൽപ്പന്നങ്ങളുടെ ലഭ്യതയിലെ വർധനയും ആണ് ഇത് വ്യക്തമാക്കുന്നത്.
1950- 51 കാലഘട്ടത്തിൽ 149 കോടി മൂല്യം മാത്രമുണ്ടായിരുന്ന ഇന്ത്യൻ കാർഷികോൽപന്ന കയറ്റുമതി 2019- 20 ഓടെ 2.53 ലക്ഷം കോടിയായി വർധിച്ചു. കഴിഞ്ഞ 15 വർഷം കൊണ്ട് കാർഷികോല്പന്നങ്ങളുടെ കയറ്റുമതിയിൽ ഗണ്യമായ വർധനയാണ് രാജ്യത്ത് ഉണ്ടായിരിക്കുന്നത്. എങ്കിലും കാർഷികോൽപ്പന്നങ്ങളുടെ ലോകത്തിലെതന്നെ മുൻനിര ഉത്പാദക രാജ്യങ്ങളിൽ ഒന്നായ ഇന്ത്യ, ഇവ കൂടുതൽ കയറ്റുമതി നടത്തുന്ന മുൻനി രാഷ്ട്രങ്ങളിൽ ഉൾപ്പെട്ടിട്ടില്ല.
ഇത് കണക്കിലെടുത്തുകൊണ്ട് കാർഷിക സഹകരണ-കർഷക ക്ഷേമ വകുപ്പ് കാർഷിക ഉൽപന്നങ്ങളുടെ കയറ്റുമതി പ്രോത്സാഹിപ്പിക്കുന്നതിനുള്ള ഒരു സമഗ്ര പദ്ധതിക്ക് രൂപം നൽകിയിട്ടുണ്ട്. മൂല്യ വർധനയ്ക്ക് പ്രാധാന്യം നൽകിക്കൊണ്ട് കാർഷിക ഉൽപന്നങ്ങളുടെ കയറ്റുമതി വർദ്ധിപ്പിക്കുക, ഇറക്കുമതി ചെയ്യുന്ന കാർഷിക ഉൽപ്പന്നങ്ങൾക്ക് ബദൽ ഉൽപ്പന്നങ്ങൾ കണ്ടെത്തുക എന്നിവയാണ് ഇവയുടെ പ്രധാന ലക്ഷ്യങ്ങൾ. 8 കാർഷിക & അനുബന്ധ ഉൽപ്പന്നങ്ങൾക്കായി പ്രത്യേക കയറ്റുമതി പ്രോത്സാഹന ഫോറങ്ങൾക്കും രൂപം നൽകിക്കഴിഞ്ഞു.
ധനകാര്യ മന്ത്രാലയം
കള്ളപ്പണ വിരുദ്ധ നടപടികള് ഏകദേശം 1.3 ലക്ഷം കോടി രൂപയുടെ വെളിപ്പെടുത്താത്ത വരുമാനം നികുതിയിനത്തിലേക്ക് ലഭ്യമാക്കി
ന്യൂഡല്ഹി, 01 ഫെബ്രുവരി 2019
6900 രൂപയോളം മൂല്യമുള്ള ബെനാമി സ്വത്തുകളും 1600 കോടി രൂപയുടെ വിദേശ സ്വത്തുക്കളും കണ്ടുകെട്ടി.
2017-18 സാമ്പത്തിക വര്ഷത്തില് നേരിട്ടുള്ള നികുതി വരുമാനത്തില് 18 ശതമാനം വളര്ച്ച
നോട്ട് അസാധുവാക്കലിന്റെ പശ്ചാത്തലത്തില് ആദ്യമായി വരുമാന നികുതി റിട്ടേണ് സമര്പ്പിച്ച 1.06 കോടി ആളുകളിലൂടെ നികുതി അടിത്തറ വര്ധിച്ചു.
കള്ളപ്പണ വിരുദ്ധ നിയമം, ഒളിവില് പോകുന്ന കുറ്റവാളികളെ കുടുക്കുന്ന നിയമം, നോട്ട് അസാധുവാക്കല് എന്നിങ്ങനെ കഴിഞ്ഞ നാല്, നാലര വര്ഷങ്ങളായി കേന്ദ്ര ഗവണ്മെന്റ് നടപ്പാക്കിയ കള്ളപ്പണ വിരുദ്ധ നടപടികളിലൂടെ വെളിപ്പെടുത്താതിരുന്ന ഏകദേശം 1,3,0000 കോടി രൂപ നികുതിയിനത്തിലേക്ക് ലഭിച്ചു. ഈ നടപടികള് ഏകദേശം 50,000 കോടി രൂപയോളം മൂല്യമുള്ള സ്വത്തുക്കളുടെ കണ്ടുകെട്ടലിനും വന്തോതില് പണം ശേഖരിച്ചിരുന്നവരുടെ സ്രോതസ്സ് വെളിപ്പെടുത്താന് നിര്ബന്ധിതരാക്കുന്നതിനും ഇടയാക്കി.
('ഞങ്ങളുടെ ഗവണ്മെന്റ് രാജ്യത്തു നിന്നും കള്ളപ്പണം നിര്മാര്ജ്ജനം ചെയ്യുന്നതിനു പ്രതിജ്ഞാബദ്ധമാണ്' എന്ന് 2019-20ലെ ഇടക്കാല ബഡ്ജറ്റ് പാര്ലമെന്റില് അവതരിപ്പിക്കവേ കേന്ദ്ര ധന, കോര്പറേറ്റ് കാര്യ, റെയില്വേ, കല്ക്കരി മന്ത്രി ശ്രീ പീയൂഷ് ഗോയല് പറഞ്ഞു.
ഈ കാലയളവില് 6,900 കോടി രൂപയുടെ ബെനാമി സ്വത്തുക്കളും 1,600 കോടി രൂപ മൂല്യമുള്ള വിദേശ സ്വത്തുക്കളും കണ്ടുകെട്ടി. 3,38,000 വ്യാജ കമ്പനികള് കണ്ടെത്തി രജിസ്ട്രേഷന് റദ്ദാക്കുകയും അവയുടെ ഡയറക്ടര്മാരെ അയോഗ്യരാക്കുകയും ചെയ്തു.
2017-18ല് നേരിട്ടുള്ള നികുതി വരുമാനത്തില് 18 ശതമാനം വളര്ച്ച രേഖപ്പെടുത്തുകയും 2017-18 സാമ്പത്തിക വര്ഷത്തില് ഇതാദ്യമായി വരുമാന നികുതി റിട്ടേണ് സമര്പ്പിച്ചവ 1.06 കോടി ആളുകളിലൂടെ നികുതി അടിത്തറ വര്ധിക്കുകയും ചെയ്തതായി മന്ത്രി പറഞ്ഞു. പ്രധാനമായും നോട്ട് അസാധുവാക്കലിന്റെ പശ്ചാത്തലത്തിലാണ് ഇത്.
PSR MRD - 80
ധനകാര്യ മന്ത്രാലയം
2020 ഡിസംബറില് ജി.എസ്.ടി വരുമാന ഇനത്തില് 1,15,174 കോടി രൂപ സമാഹരിച്ചു ജി എസ് ടി നടപ്പാക്കിയതിനു ശേഷമുള്ള ഏറ്റവും ഉയര്ന്ന തുക
2020 ഡിസംബറില് രാജ്യത്ത് ജി.എസ്.ടി വരുമാന ഇനത്തില് 1,15,174 കോടി രൂപ സമാഹരിച്ചു. ഇതില് 21,365 കോടി രൂപ കേന്ദ്ര ജി.എസ്.ടിയും, 27,804 കോടി രൂപ സംസ്ഥാന ജി എസ് ടി യും, 57,426 കോടി രൂപ സംയോജിത ജി.എസ്.ടിയുമാണ് . സെസ്സ് ഇനത്തില് ലഭിച്ചത് 8,579 കോടി രൂപയാണ് . ഡിസംബര് മാസത്തിലെ, ഫയല് ചെയ്യപ്പെട്ട GSTR-3B റിട്ടേണുകളുടെ എണ്ണം 87 ലക്ഷം  ആണ്.
റെഗുലര് സെറ്റില്മെന്റ് ശേഷം, 2020 ഡിസംബറില് കേന്ദ്ര ചരക്ക് സേവന നികുതി ഇനത്തില് 44,641 കോടി രൂപയും സംസ്ഥാന ചരക്ക് സേവന നികുതി ഇനത്തില് 45,485 കോടിരൂപയും ഗവണ്മെന്റിന് വരുമാനമായി ലഭിച്ചു.
ജി.എസ്.ടി വരുമാനത്തില് സമീപകാലത്തുണ്ടായ പുനരുജ്ജീവന പ്രവണതയുടെ ഭാഗമായി കഴിഞ്ഞ വര്ഷം ഇതേ മാസത്തേക്കാള്,12% അധികം വരുമാനം ആണ് ഈ ഡിസംബറില് ലഭിച്ചത്. കഴിഞ്ഞ വര്ഷം ഇതേ കാലയളവിനെ അപേക്ഷിച്ച്, ഉല്പ്പന്നങ്ങളുടെ ഇറക്കുമതി തീരുവ ഇനത്തില് 27% വും, ആഭ്യന്തര ഇടപാടുകളില് 8% വും അധികം വരുമാനം ഉണ്ടായി.
ജി.എസ്.ടി നടപ്പാക്കിയതിനു ശേഷമുള്ള ഏറ്റവും ഉയര്ന്ന തുകയാണ് 2020 ഡിസംബറില് സമാഹരിക്കാനായത്. ജി.എസ്.ടി വരുമാനം ഇത് ആദ്യമായി 1.15 ലക്ഷം കോടി രൂപ കവിഞ്ഞു. 2020 ഏപ്രിലിലെ 1,13,866 കോടി രൂപയാണ് ഇതുവരെ ലഭിച്ച ഏറ്റവും ഉയര്ന്ന തുക. കഴിഞ്ഞ 21 മാസത്തെ ഏറ്റവും ഉയര്ന്ന പ്രതിമാസ വരുമാന തുകയാണിത്. നടപ്പ് സാമ്പത്തിക വര്ഷം ഇത് തുടര്ച്ചയായി മൂന്നാം തവണയാണ് ജി.എസ്.ടി വരുമാനം ഒരു ലക്ഷം കോടി രൂപ കവിയുന്നത്.
വാര്ത്താവിതരണ പ്രക്ഷേപണ മന്ത്രാലയം
മോദി 2.0 ഗവണ്മെന്റിന്റെ ഒരു വര്ഷം-സ്വയം പര്യാപ്ത ഇന്ത്യയിലേക്ക്
രണ്ടാം മോദി ഗവണ്മെന്റിന്റെ ഒരു വര്ഷം. ഇന്ത്യന് ചരിത്രത്തിലെ നിര്ണ്ണായക കാലഘട്ടം. പുതിയ ഇന്ത്യയുടെ തുടക്കം. പുതിയ ഗവണ്മെന്റ് കഴിഞ്ഞ ഒരു വര്ഷം കൈക്കൊണ്ട വിവിധ തീരുമാനങ്ങളുടെ സമഗ്ര സംഗ്രഹത്തിനായി താഴെ ക്ലിക്ക് ചെയ്യുക.
Click here to see One Year of Modi 2.0 Booklet in english
ആരോഗ്യ, കുടുംബക്ഷേമ മന്ത്രാലയം
രാജ്യത്തെ പ്രതിദിന കോവിഡ് രോഗ മുക്തരുടെ എണ്ണത്തിൽ ഏറ്റവും വലിയ വർധന
രാജ്യത്തെ പ്രതിദിന കോവിഡ് രോഗ മുക്തരുടെ എണ്ണത്തിൽ ഏറ്റവും വലിയ വർധന കഴിഞ്ഞ 24 മണിക്കൂറിൽ രേഖപ്പെടുത്തി. 57,584 പേരാണ് രോഗമുക്തരായത്. ഇതോടെ രാജ്യത്തെ കോവിഡ് മുക്തി നിരക്ക് 72% കടന്നു.
രാജ്യത്ത് രോഗമുക്തരായവരുടെ ആകെ എണ്ണം 20 ലക്ഷത്തോട് അടുക്കുകയാണ് -19,19,842. രോഗമുക്തി നേടുന്നവരുടെ എണ്ണവും രോഗം സ്ഥിരീകരിച്ചവരുടെ എണ്ണവും തമ്മിലുള്ള വ്യത്യാസം തുടർച്ചയായി വർദ്ധിക്കുകയാണ്. ഇന്ന്, ഇത് 12,42,942 ആണ്.
നിലവിൽ കോവിഡ് ബാധിച്ച് ചികിത്സയിൽ ഉള്ളവരുടെ എണ്ണം  ആകെ രോഗബാധിതരുടെ എണ്ണത്തിന്റെ 25.57 ശതമാനമാണ്. മരണനിരക്ക് പിന്നെയും കുറഞ്ഞു 1.92 ശതമാനമായി.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
ന്യൂനപക്ഷകാര്യ മന്ത്രാലയം
ദേശീയ സ്കോളര്ഷിപ്പ് പോര്ട്ടല് മൊബൈല് ആപ്പ്
രാജ്യത്തെ ആദ്യ ദേശീയ സ്കോളര്ഷിപ്പ് പോര്ട്ടല് മൊബൈല് ആപ്പ് കേന്ദ്ര ന്യൂനപക്ഷകാര്യ മന്ത്രി ശ്രീ മുക്താര് അബ്ബാസ് നഖ്വി ഉദ്ഘാടനം ചെയ്തു. ആപ്പ് വിദ്യാര്ത്ഥികള്ക്ക് ഗുണപ്രദമാകുമെന്നും സ്കോളര്ഷിപ്പുകള്ക്ക് സുതാര്യമായ വിതരണ സംവിധാനം ഏര്പ്പെടുത്താന് സഹായകമാകുമെന്നും കേന്ദ്ര മന്ത്രി പറഞ്ഞു. സ്കോളര്ഷിപ്പുകള് സംബന്ധിച്ച എല്ലാ വിവരങ്ങളും ലഭിക്കുന്നതിനും, വീട്ടിലിരുന്ന് അവയ്ക്കായി അപേക്ഷിക്കുന്നതിനും, ആവശ്യമായ രേഖകള് അപ്ലോഡ് ചെയ്യുന്നതിനും, അപേക്ഷയുടെയും സ്കോളര്ഷിപ്പ് വിതരണത്തിന്റെയും തല്സ്ഥിതി അറിയുന്നതിനും ദേശീയ സ്കോളര്ഷിപ്പ് പോര്ട്ടല് മൊബൈല് ആപ്പ് വഴി വിദ്യാര്ത്ഥികള്ക്ക് സാധിക്കും. കേന്ദ്ര ന്യൂനപക്ഷകാര്യ മന്ത്രാലയം പൂര്ണ്ണമായും ഓണ്ലൈനാക്കുക വഴി ഇടനിലക്കാരെ ഒഴിവാക്കാനും പദ്ധതികളുടെ ഗുണഫലങ്ങള് ആവശ്യക്കാരിലേക്ക് തടസ്സങ്ങളില്ലാതെ നേരിട്ടെത്തിക്കാനും സാധിച്ചെന്ന് മന്ത്രി പറഞ്ഞു.
IE-BSN 
(Visitor Counter : 80
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 186.38 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 11,366 പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.76%
കഴിഞ്ഞ 24 മണിക്കൂറിനിടെ 796 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,07,834 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 975 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 83.14 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,00,918 പരിശോധനകള്.
(ND
പ്രധാനമന്ത്രിയുടെ ഓഫീസ്
സംസ്ഥാന പിറവി ദിനത്തിൽ പ്രധാനമന്ത്രി ആന്ധ്രപ്രദേശിലെ ജനങ്ങൾക്ക് ആശംസകൾ നേർന്നു
ആന്ധ്ര പ്രദേശ് സംസ്ഥാന പിറവി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
"കഠിനാധ്വാനത്തിന്റെയും അനുകമ്പയുടെയും പര്യായമാണ് ആന്ധ്രാപ്രദേശ്. ഇവിടുത്തെ ജനങ്ങൾ വ്യത്യസ്തമേഖലകളിൽ മികവ് തെളിയിച്ചിട്ടുണ്ട്. സംസ്ഥാന പിറവി ദിനത്തിൽ ആന്ധ്രാപ്രദേശിലെ ജനങ്ങൾക്കും അവരുടെ വികസന അഭിലാഷങ്ങൾക്കും എന്റെ ആശംസകൾ." പ്രധാനമന്ത്രി ട്വിറ്റർ സന്ദേശത്തിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ, കുടുംബക്ഷേമ മന്ത്രി ഡോ. ഹര്ഷ് വര്ധന് കോബാസ് 6800 പരിശോധനാ ഉപകരണം രാജ്യത്തിന് സമര്പ്പിച്ചു
കേന്ദ്ര ആരോഗ്യ, കുടുംബക്ഷേമ മന്ത്രി ഡോ. ഹര്ഷ് വര്ധന് കോവിഡ് 19 കേസുകളുടെ പരിശോധനയ്ക്കായുള്ള കോബാസ് 6800 പരിശോധനാ ഉപകരണം രാജ്യത്തിന് സമര്പ്പിച്ചു. ന്യൂഡല്ഹിയിലെ നാഷണല് സെന്റര് ഫോര് ഡിസീസ് കണ്ട്രോളിലാണ് ഇത് സ്ഥാപിച്ചത്. കണ്ട്രോള് റൂമും പരിശോധനാ ലാബുകളും കേന്ദ്ര ആരോഗ്യമന്ത്രി സന്ദര്ശിച്ചു. എന്സിഡിസി ഡയറക്ടര് ഡോ. എസ്. കെ സിങ്ങും മുതിര്ന്ന ഉദ്യോഗസ്ഥരും ഒപ്പമുണ്ടായിരുന്നു. ''പ്രതിദിനം 1,00,000 ടെസ്റ്റുകള് നടത്താനുള്ള ശേഷിയാണ് നമുക്കിപ്പോഴുള്ളത്. 359 സര്ക്കാര് ലാബുകളും 145 സ്വകാര്യ ലാബുകളും ഉള്പ്പെടെ 500 ലധികം ലാബുകളിലായി 20 ലക്ഷത്തോളം കോവിഡ് പരിശോധനയാണ് നടത്തിയത്. എന്സിഡിസിയില് പ്രവര്ത്തനം ആരംഭിച്ച കോബാസ് 6800ന് 24 മണിക്കൂറിനുള്ളില് 1200 സാമ്പിളുകള് പരിശോധിക്കാനാകും.'- മന്ത്രി പറഞ്ഞു.
കോബാസ് 6800 പ്രവര്ത്തിപ്പിക്കാന് പരിമിതമായ മനുഷ്യശേഷി മതി എന്നതിനാല് അണുബാധ പകരാനുള്ള സാധ്യത കുറവാണ്. വൈറല് ഹെപ്പറ്റൈറ്റിസ് ബി-യും സി-യും, എച്ച്ഐവി, എംടിബി , പാപ്പിലോമ, സിഎംവി, ക്ലമീഡിയ, നീസെറിയ തുടങ്ങിയ രോഗാണുക്കളും കണ്ടെത്താന് കോബാസ് 6800 ന് കഴിയും.
2020 മെയ് 14 വരെ രാജ്യത്ത് 78,003 കോവിഡ് കേസുകള് റിപ്പോര്ട്ട് ചെയ്തു. ഇതില് 26,235 പേര് സുഖം പ്രാപിച്ചു. ആകെ മരണം-2549. കഴിഞ്ഞ 24 മണിക്കൂറിനുള്ളില് സ്ഥിരീകരിച്ചത് 3,722 പുതിയ കേസുകളാണ്.രാജ്യത്ത് കോവിഡ്-19 മരണനിരക്ക് 3.2 ശതമാനമാണ്. രോഗമുക്തി നിരക്ക് 33.6 ശതമാനം.
കഴിഞ്ഞ 24 മണിക്കൂറിനുള്ളില് 14 സംസ്ഥാനങ്ങളിലും കേന്ദ്ര ഭരണപ്രദേശങ്ങളിലും പുതിയ കോവിഡ് 19 കേസുകള് റിപ്പോര്ട്ട് ചെയ്തിട്ടില്ല.  ദാമന് & ദിയു, സിക്കിം, നാഗാലാന്ഡ്, ലക്ഷദ്വീപ് എന്നിവിടങ്ങളില് ഇതുവരെ കോവിഡ് റിപ്പോര്ട്ട് ചെയ്തിട്ടില്ല.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 163.96 കോടിയിലധികം വാക്സിന് ഡോസുകള്
ഉപയോഗിക്കാത്ത 13 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,63,96,46,725
ബാക്കിയുള്ളത്
13,00,84,651
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 163.96 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 13 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ജൽ ശക്തി മന്ത്രാലയം
ദേശീയ ജൽ ജീവൻ മിഷൻ, 50 മേഖലാ പങ്കാളികളുമായി ചർച്ച നടത്തി
2024 ഓടെ രാജ്യത്തെ ഗ്രാമീണമേഖലയിൽ ഉള്ള വീടുകളിൽ എല്ലാം ടാപ്പ് വാട്ടർ കണക്ഷൻ ലഭ്യമാക്കുക എന്ന ഉദ്ദേശത്തോടെ ആരംഭിച്ച കേന്ദ്ര ഗവൺമെന്റ് പദ്ധതിയാണ് ജൽ ജീവൻ മിഷൻ.
പദ്ധതിയുടെ ഭാഗമായി സൗജന്യമായി സന്നദ്ധ സേവന അടിസ്ഥാനത്തിൽ പ്രവർത്തിക്കുന്നതിന് താല്പര്യമുള്ള എൻജിഒകൾ, യുഎൻ ഏജൻസികൾ, ട്രസ്റ്റുകൾ, ഗവേഷണ-വികസന സ്ഥാപനങ്ങൾ എന്നിവയിൽ നിന്നും കേന്ദ്ര ജൽ ശക്തി മന്ത്രാലയം അപേക്ഷകൾ ക്ഷണിച്ചു. ജല മേഖലയുമായി ബന്ധപ്പെട്ട് സന്നദ്ധ പ്രവർത്തനം നടത്തുന്ന ഈ സംഘടനകൾക്ക് പ്രസ്തുത മേഖലയിൽ വലിയ സ്വാധീനം ചെലുത്താനായിട്ടുണ്ട്.
കേന്ദ്ര ജലശക്തി മന്ത്രാലയം അഡിഷണൽ സെക്രട്ടറിയും ദേശീയ ജലജീവൻ മിഷൻ ഡയറക്ടറുടേയും അധ്യക്ഷതയിൽ ഇന്ന് ചേർന്ന വീഡിയോ കോൺഫ്രൻസ് യോഗത്തിൽ അമ്പതോളം സംഘടനകൾ പങ്കെടുത്തു. പദ്ധതിയുമായി സഹകരിച്ച് പ്രവർത്തിക്കാൻ യോഗത്തിൽ പങ്കെടുത്ത സംഘടനാ പ്രതിനിധികൾ താൽപര്യം പ്രകടിപ്പിച്ചു. ജൽ ജീവൻ പദ്ധതി നിർവ്വഹണത്തിൽ സഹായിക്കുന്നതിന് സംഘടനയുടെ ഉത്തരവാദിത്വവും യോഗം ചർച്ച ചെയ്തു.
മേഖലാ പങ്കാളികളിലൂടെ, മികച്ച പ്രാദേശിക കഴിവുകൾ പരമാവധി പ്രയോജനപ്പെടുത്താനാണ് ജൽ ജീവൻ മിഷൻ ലക്ഷ്യം വയ്ക്കുന്നത്.
വികേന്ദ്രീകൃതവും, ആവശ്യത്തിന്റെ അടിസ്ഥാനത്തിൽ നിയന്ത്രിക്കപ്പെടുന്നതും, പ്രാദേശിക അടിസ്ഥാനത്തിൽ ഉള്ളതുമായ, പദ്ധതിനിർവഹണത്തിലൂടെ പ്രദേശവാസികൾക്ക് ഇത്, തങ്ങളുടെ 'സ്വന്തം പദ്ധതി' എന്ന തോന്നൽ സൃഷ്ടിക്കാൻ സഹായിക്കും.
പ്രധാനമന്ത്രിയുടെ ഓഫീസ്
ബാലിയിൽ ജി-20 ഉച്ചകോടിക്കിടെ പ്രധാനമന്ത്രി നരേന്ദ്ര മോദി ബ്രിട്ടീഷ് പ്രധാനമന്ത്രിയുമായി കൂടിക്കാഴ്ച നടത്തി.
പ്രധാനമന്ത്രി ശ്രീ നരേന്ദ്ര മോദി ബ്രിട്ടീഷ് പ്രധാനമന്ത്രി ഋഷി സുനകുമായി ഇന്ന് ബാലിയിൽ ജി-20 ഉച്ചകോടിക്കിടെ കൂടിക്കാഴ്ച നടത്തി.
ഇരു നേതാക്കളും തമ്മിലുള്ള ആദ്യ കൂടിക്കാഴ്ചയായിരുന്നു ഇത്. അധികാരമേറ്റ പ്രധാനമന്ത്രി സുനക്കിനെ പ്രധാനമന്ത്രി അഭിനന്ദിച്ചു.
ഇന്ത്യ-യുകെ സമഗ്ര തന്ത്രപരമായ പങ്കാളിത്തത്തിന്റെ അവസ്ഥയിലും ഭാവി ബന്ധങ്ങൾക്കായുള്ള 2030 റോഡ്മാപ്പിലെ പുരോഗതിയിലും ഇരു നേതാക്കളും സംതൃപ്തി രേഖപ്പെടുത്തി. ജി 20, കോമൺവെൽത്ത് എന്നിവയുൾപ്പെടെ ഉഭയകക്ഷി, ബഹുമുഖ വേദികളിൽ ഒരുമിച്ച് പ്രവർത്തിക്കുന്നതിന്റെ പ്രാധാന്യത്തെ ഇരു നേതാക്കളും അഭിനന്ദിച്ചു.
വ്യാപാരം, മൊബിലിറ്റി, പ്രതിരോധം, സുരക്ഷ തുടങ്ങിയ സഹകരണത്തിന്റെ സുപ്രധാന മേഖലകളെയും ചർച്ചകൾ സ്പർശിച്ചു.
--ND--
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 107.22 കോടിയിലധികം വാക്സിൻ ഡോസുകൾ
ഉപയോഗിക്കാത്ത 12.37 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,07,22,96,865
ബാക്കിയുള്ളത്
12,37,18,504
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 107.22 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 12.37 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(
ഭവന, നഗരദാരിദ്ര ലഘൂകരണ മന്ത്രാലയം
2020ലെ സ്വച്ഛ് സര്വേക്ഷന് പുരസ്കാരങ്ങള് വിതരണം ചെയ്തു തുടര്ച്ചയായ നാലാം തവണയും ഇന്ഡോര് ഏറ്റവും വൃത്തിയുള്ള നഗരം
കേന്ദ്ര ഭവന, നഗര കാര്യ മന്ത്രാലയത്തിന്റെ വാര്ഷിക നഗര ശുചിത്വ സര്വ്വേയായ- 'സ്വച്ച് സര്വേക്ഷന് 2020' ന്റെ വിവിധ വിഭാഗങ്ങളിലായുള്ള അവാര്ഡുകള് ഡല്ഹിയില് വിര്ച്വല് രൂപേണ സംഘടിപ്പിച്ച പരിപാടിയില് കേന്ദ്ര ഭവന, നഗരകാര്യ സഹമന്ത്രി  ശ്രീ. ഹര്ദീപ് സിംഗ് പുരി വിതരണം ചെയ്തു.
ഏറ്റവും വൃത്തിയുള്ള നഗരത്തിനുള്ള അവാര്ഡ് ഇന്ഡോറിനു ലഭിച്ചു. തുടര്ച്ചയായി നാലാം തവണയാണ് ഇന്ഡോര് ഈ പുരസ്കാരത്തിന് അര്ഹമാകുന്നത്. സൂറത്ത്, നവിമുംബൈ നഗരങ്ങള് യഥാക്രമം രണ്ടും മൂന്നും സ്ഥാനം നേടി..
നൂറിലധികം നഗര തദ്ദേശ സ്ഥാപനങ്ങള് ഉള്ള വിഭാഗത്തില് ഏറ്റവും വൃത്തിയുള്ള സംസ്ഥാനമായി ചത്തീസ്ഗഡ് തെരഞ്ഞെടുക്കപ്പെട്ടു. നൂറില് താഴെ തദ്ദേശ സ്വയംഭരണ സ്ഥാപനങ്ങള് ഉള്ള സംസ്ഥാനങ്ങളുടെ ഭാഗത്തില് ജാര്ഖണ്ഡ് അവാര്ഡ് സ്വന്തമാക്കി. ആകെ 129 പുരസ്കാരങ്ങള് ചടങ്ങില് വിതരണം ചെയ്തു. .
ഇന്ഡോര്, അംബികാപൂര്, നവിമുംബൈ, സൂററ്റ്, രാജ്കോട്ട്, മൈസൂരു എന്നീ നഗരങ്ങള്ക്ക് 5 സ്റ്റാര് റേറ്റിംഗ് ലഭിച്ചു
ശുചിത്വ ഭാരത നഗര ദൗത്യത്തിന്റെ നേട്ടങ്ങള് നിലനിര്ത്തുന്നതിനും നഗരങ്ങളിലെ സമ്പൂര്ണ്ണ ശുചിത്വം ഉറപ്പു വരുത്തുക എന്ന സമഗ്ര ലക്ഷ്യം കൈവരിക്കുന്നതിനും സ്വച്ഛ് സര്വേക്ഷന് സഹായിക്കുമെന്ന് അവാര്ഡുകള് വിതരണം ചെയ്തുകൊണ്ട് കേന്ദ്ര സഹ മന്ത്രി ശ്രീ ഹര്ദീപ് സിംഗ് പുരി അഭിപ്രായപ്പെട്ടു. ആരോഗ്യം, ശാക്തീകരണം, പുരോഗതി, സ്വയംപര്യാപ്തത എന്നിവയെല്ലാം ചേര്ന്ന നവ ഇന്ത്യയിലേക്കുള്ള പാതയിലാണ് നാം എന്ന് സര്വ്വേ റിപ്പോര്ട്ട് വ്യക്തമാക്കുന്നതായി അദ്ദേഹം പറഞ്ഞു. 4242 നഗരങ്ങള്, 62 കന്റോണ്മെന്റ് ബോര്ഡ്, 97 ഗംഗാതീര നഗരങ്ങള്, 1.87 കോടി പൗരന്മാര് എന്നിവരെ ഉള്പ്പെടുത്തിയാണ് സ്വച്ഛ്സര്വേക്ഷന് 2020 സര്വ്വേ നടത്തിയത് എന്ന് മന്ത്രാലയം സെക്രട്ടറി ദുര്ഗ ശങ്കര് മിശ്ര പറഞ്ഞു. 28 ദിവസം കൊണ്ട് 58,000 ഭവന പ്രദേശങ്ങളും ഇരുപതിനായിരം വാണിജ്യ പ്രദേശവും ഉള്പ്പെടെ 64000 വാര്ഡുകള് സര്വ്വേ സംഘം സന്ദര്ശിച്ചതായി അദ്ദേഹം വ്യക്തമാക്കി.
വിസര്ജ്യ മാലിന്യങ്ങളുടെ സുരക്ഷിതമായ നിര്മ്മാര്ജ്ജനം, വീടുകളിലെയും വ്യവസായ സ്ഥാപനങ്ങളിലെയും മലിനജല നിര്മാര്ജനം, എന്നിവയാണ് ശുചിത്വ ഭാരത നഗര ദൗത്യത്തിന്റെ അടുത്ത ഘട്ടത്തില് ലക്ഷ്യമിടുന്നത്. മാലിന്യ നിക്ഷേപ കേന്ദ്രങ്ങളുടെ പരിഷ്കരണം, മലിനജല നിര്മ്മാര്ജ്ജനം എന്നിവയ്ക്ക് ശുചിത്വ സര്വേക്ഷന് 2021ല് ഊന്നല് നല്കും.
ശുചിത്വ സര്വ്വേ റിപ്പോര്ട്ടിനൊപ്പം ഗംഗാതീര നഗരങ്ങളുടെ മൂല്യനിര്ണയവും സോഷ്യല് മീഡിയ റിപ്പോര്ട്ടും പ്രകാശനം ചെയ്തു. കേന്ദ്ര ഭവന നഗര കാര്യ മന്ത്രാലയം 'സ്വച്ച് മഹോത്സവ്' എന്ന പേരില് സംഘടിപ്പിച്ച പരിപാടിയുടെ ഭാഗമായാണ് അവാര്ഡുകള് വിതരണം ചെയ്തത്.
റാങ്കിംഗിന്റെ പൂര്ണ വിവരങ്ങള്ക്ക്. https://swachhsurvekshan2020.org/Rankings
എന്ന ലിങ്ക് സന്ദര്ശിക്കാം
പ്രധാനമന്ത്രിയുടെ ഓഫീസ്
ഇന്ത്യയുടെ മഹത്തായ പൈതൃകത്തെ പുനരുജ്ജീവിപ്പിക്കുന്നതിനും ആദരിക്കുന്നതിനുമുള്ള നിരവധി ശ്രമങ്ങൾ നമ്മുടെ യുവജനങ്ങളും നമ്മുടെ സംസ്കാരവും തമ്മിലുള്ള ബന്ധം കൂടുതൽ ആഴത്തിലാക്കി: പ്രധാനമന്ത്രി
യുവജനങ്ങളും സംസ്കാരവും തമ്മിലുള്ള ബന്ധം കൂടുതൽ ആഴത്തിലാക്കിയ ഇന്ത്യയുടെ മഹത്തായ പൈതൃകത്തെ പുനരുജ്ജീവിപ്പിക്കുന്നതിനും ആദരിക്കുന്നതിനുമുള്ള നിരവധി ശ്രമങ്ങളെക്കുറിച്ചുള്ള ലേഖനങ്ങളും ഗ്രാഫിക്സും വീഡിയോകളും വിവരങ്ങളും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"നമ്മുടെ സമ്പന്നവും വൈവിധ്യപൂർണ്ണവുമായ സംസ്കാരത്തിൽ അഭിമാനിക്കുന്നു. ഇന്ത്യയുടെ മഹത്തായ പൈതൃകത്തെ പുനരുജ്ജീവിപ്പിക്കുന്നതിനും ബഹുമാനിക്കുന്നതിനുമായി നിരവധി ശ്രമങ്ങൾ നടന്നിട്ടുണ്ട്, അത് നമ്മുടെ യുവാക്കളും നമ്മുടെ സംസ്കാരവും തമ്മിലുള്ള ബന്ധം കൂടുതൽ ആഴത്തിലാക്കിയിട്ടുണ്ട്."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഒക്ടോബർ 16, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 219.32 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 5,02,619 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 26,625 പേർ; ചികിത്സയിലുള്ളത് ആകെ രോഗബാധിതരുടെ 0.06%
കഴിഞ്ഞ 24 മണിക്കൂറിനിടെ 2,373 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,40,73,308 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 2,401 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 1.04%; പ്രതിവാര രോഗസ്ഥിരീകരണ നിരക്ക് 1.05%
ആകെ നടത്തിയത് 89.86 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,31,622 പരിശോധനകൾ
RRTN
(Visitor Counter : 58
വനിതാ, ശിശു വികസന മന്ത്രാലയം
ലോക്ക്ഡൌൺ കാലത്ത് വിദ്യാർത്ഥികൾക്കുള്ള ഭക്ഷണ വിതരണം
കോവിഡ് മഹാമാരിയുടെ പശ്ചാത്തലത്തിൽ സ്കൂളുകൾ അടഞ്ഞു കിടക്കുന്ന സാഹചര്യത്തിൽ, തുറക്കുന്നത് വരെ, അർഹരായ എല്ലാ വിദ്യാർത്ഥികൾക്കും ഭക്ഷ്യധാന്യങ്ങൾ, പയറുവർഗ്ഗങ്ങൾ, ഭക്ഷ്യ എണ്ണ എന്നിവ അടങ്ങിയ ഭക്ഷ്യ സുരക്ഷാ അലവൻസ്  നൽകാൻ സംസ്ഥാന സർക്കാരുകൾക്കും കേന്ദ്രഭരണ പ്രദേശങ്ങളിലെ ഭരണകൂടങ്ങൾക്കും കേന്ദ്ര സർക്കാർ നിർദ്ദേശം നൽകി. നിലവിലെ സ്ഥിതിഗതികൾ വിലയിരുത്തി അതത് സംസ്ഥാനങ്ങളും കേന്ദ്രഭരണ പ്രദേശങ്ങളും ഇതിനാവശ്യമായ നടപടിക്രമങ്ങൾ സ്വീകരിക്കണം.
കേന്ദ്ര വനിതാ ശിശു ക്ഷേമ മന്ത്രി ശ്രീമതി സ്മൃതി സുബിൻ ഇറാനി ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യം വ്യക്തമാക്കിയത്.